text: Projecció de la pel·lícula: Qui va matar Walter Benjamin...
  Activitat organitzada en el marc de la 16a Jornada Europea de la Cultura Jueva 2015
  Qui va matar Walter Benjamin ...
  Espanya - Holanda, 2005, 73 min.
  Direcció: David Mauas
  Català: a les 10 i a les 16 h
  Castellà: a les 11.30 i a les 17.30 h
  Anglès: a les 13 i a les 19 h
  Francès: a les 14.30 h
  Portbou, 1940. El 25 de setembre, després de set anys d'exili, Walter Benjamin travessa els Pirineus en un desesperat intent d'escapar dels nazis.
  Segons la versió oficial, Walter Benjamin aconsegueix creuar la frontera francoespanyola amb èxit, però en arribar a Portbou, un sobtat canvi en la legislació espanyola li impedeix l'entrada a la Península. Benjamin es veu obligat a pernoctar en una fonda del poble, sota la vigilància de tres policies que tenen ordres de deportar-lo a França l'endemà.
  Aquesta mateixa nit, Benjamin comença una agonia que el portarà a la mort vint hores més tard. Segons els seus cercles pròxims, es tracta d'un suïcidi. Però l'informe mèdic tipifica el decés com a mort natural i Benjamin és enterrat segons el ritual catòlic i amb un nom equivocat.
  Qui va matar Walter Benjamin ... busca les respostes a les dubtoses circumstàncies de la seva mort, alhora que estableix el retrat d'un poble de frontera, ancorat entre dos fronts.